
32 DR.30.10.2002 
 

 

kementerian harus berbincang dengan Kementerian Dalam 
Negeri untuk mengkaji sama ada boleh menetapkan peraturan 
supaya tidak diwujudkan Rukun Tetangga jika sudah ada 
persatuan penduduk di sesebuah kawasan atau sebaliknya.  
Jika tidak, penyelarasan harus dibuat ke atas kedua-dua jenis 
pertubuhan ini supaya masing-masing jelas tentang peranan 
dan tugasnya untuk mengelakkan wujudnya dua pertubuhan 
dalam satu kawasan; 

ii) menjadikan pusat Rukun Tetangga dan balai raya sebagai 
pusat kegiatan masyarakat setempat, di mana setiap hari 
ataupun membahagikan lapan jam dalam sehari untuk 
kegunaan kumpulan komuniti yang berbeza. Misalnya, Isnin, 
Rabu atau sebelah pagi setiap hari untuk kegiatan warga tua; 
Selasa, Khamis atau sebelah petang setiap hari untuk kelas 
tuisyen kanak-kanak ataupun kegiatan wanita. Selain daripada 
itu, pusat Rukun Tetangga harus dilengkapkan dengan 
permainan catur, sistem karaoke dan air minuman supaya para 
penduduk dapat berkumpul dan berehat di pusat tersebut demi 
merapatkan hubungan erat di antara penduduk; dan 

iii) pegawai yang bertanggungjawab harus mengikut tempoh tetap 
melawat ke pusat-pusat Rukun Tetangga di seluruh negara 
untuk memastikan ianya diberi jagaan yang baik dan memberi 
bantuan kepada Rukun Tetangga yang tidak aktif.   

Tuan Pengerusi, mengenai Butiran 01001 – Pembinaan Pusat Harian Warga Tua, 
saya mengetahui melalui surat khabar bahawa pada masa kini, DBKL telah menubuhkan 
Pusat Harian Warga Tua di Jalan Siakap, Cheras dan mempunyai rancangan untuk 
menubuhkan dua lagi pusat jenis ini di Sungai Besi.  Malahan Kerajaan Negeri Selangor 
juga mempunyai rancangan sebegini. Di sini saya ingin tahu, apakah bezanya Pusat Harian 
Warga Tua seperti ini dengan Pusat Warga Tua yang ditubuhkan oleh kementerian?  
Apabila siap dibina, siapakah yang akan menguruskannya? Apakah aktiviti-aktiviti yang 
diadakan dalam pusat tersebut?   

Di sini saya ingin mencadangkan supaya kerajaan harus mencontohi program 
Rakan Muda yang dijalankan oleh Kementerian Belia dan Sukan dengan melaksanakan 
Program Warga Tua untuk golongan warga tua.  Selain itu, memandangkan badan yang 
sihat berasal dari kehidupan yang sihat, dan kemudahan rekreasi merupakan syarat yang 
perlu untuk mewujudkan kehidupan yang sihat, maka saya ingin mencadangkan 
Kementerian Perpaduan Negara dan Pembangunan Masyarakat bekerjasama dengan 
Kementerian Perumahan dan Kerajaan Tempatan serta pihak kerajaan tempatan, 
mengubah peraturan supaya semua kawasan perumahan yang baru mempunyai 
kemudahan sukan yang sesuai untuk kanak-kanak dan belia dan pada masa yang sama 
juga mempunyai kemudahan rekreasi untuk warga tua bersukan seperti foot reflexology, 
tapak konkrit rata yang sesuai untuk sukan chi kong dan tai chi serta lampu padang dan 
sebagainya.  

Akhirnya mengenai Butiran 050700 – Kenaikan Kadar Bantuan Kebajikan, kerja 
pendaftaran untuk mangsa banjir kilat yang berlaku pada bulan Oktober di Kampung 
Cempaka telah pun siap dibuat.  Permohonan untuk bantuan kewangan telah diserahkan 
kepada Jabatan Kebajikan Daerah Petaling untuk dipertimbangkan. Saya berharap  
kementerian dapat meluluskan bantuan kewangan ini dengan secepat mungkin, malahan 
membuat pertimbangan untuk menaikkan kadar bantuan untuk mangsa yang menghadapi 
kerugian yang besar.  Sekian, terima kasih. 

Beberapa Ahli:  [Bangun] 

Tuan Pengerusi:  Yang Berhormat bagi Bukit Mertajam. 

 

 



kementerian harus berbincang dengan Kementerian Dalam Negeri untuk mengkaji sama ada boleh menetapkan peraturan supaya tidak diwujudkan Rukun Tetangga jika sudah ada persatuan penduduk di sesebuah kawasan atau sebaliknya. Jika tidak, penyelarasan harus dibuat ke atas kedua-dua jenis pertubuhan ini supaya masing-masing jelas tentang peranan dan tugasnya untuk mengelakkan wujudnya dua pertubuhan dalam satu kawasan; ii) menjadikan pusat Rukun Tetangga dan balai raya sebagai pusat kegiatan masyarakat setempat, di mana setiap hari ataupun membahagikan lapan jam dalam sehari untuk kegunaan kumpulan komuniti yang berbeza. Misalnya, Isnin, Rabu atau sebelah pagi setiap hari untuk kegiatan warga tua; Selasa, Khamis atau sebelah petang setiap hari untuk kelas tuisyen kanak-kanak ataupun kegiatan wanita. Selain daripada itu, pusat Rukun Tetangga harus dilengkapkan dengan permainan catur, sistem karaoke dan air minuman supaya para penduduk dapat berkumpul dan berehat di pusat tersebut demi merapatkan hubungan erat di antara penduduk; dan. iii) pegawai yang bertanggungjawab harus mengikut tempoh tetap melawat ke pusat-pusat Rukun Tetangga di seluruh negara untuk memastikan ianya diberi jagaan yang baik dan memberi bantuan kepada Rukun Tetangga yang tidak aktif. Tuan Pengerusi, mengenai Butiran 01001- Pembinaan Pusat Harian Warga Tua, saya mengetahui melalui surat khabar bahawa pada masa kini, DBKL telah menubuhkan Pusat Harian Warga Tua di Jalan Siakap, Cheras dan mempunyai rancangan untuk menubuhkan dua lagi pusat jenis ini di Sungai Besi. Malahan Kerajaan Negeri Selangor juga mempunyai rancangan sebegini. Di sini saya ingin tahu, apakah bezanya Pusat Harian Warga Tua seperti ini dengan Pusat Warga Tua yang ditubuhkan oleh kementerian? Apabila siap dibina, siapakah yang akan menguruskannya? Apakah aktiviti-aktiviti yang diadakan dalam pusat tersebut?. Di sini saya ingin mencadangkan supaya kerajaan harus mencontohi program Rakan Muda yang dijalankan oleh Kementerian Belia dan Sukan dengan melaksanakan Program Warga Tua untuk golongan warga tua. Selain itu, memandangkan badan yang sihat berasal dari kehidupan yang sihat, dan kemudahan rekreasi merupakan syarat yang perlu untuk mewujudkan kehidupan yang sihat, maka saya ingin mencadangkan Kementerian Perpaduan Negara dan Pembangunan Masyarakat bekerjasama dengan Kementerian Perumahan dan Kerajaan Tempatan serta pihak kerajaan tempatan, mengubah peraturan supaya semua kawasan perumahan yang baru mempunyai kemudahan sukan yang sesuai untuk kanak-kanak dan belia dan pada masa yang sama juga mempunyai kemudahan rekreasi untuk warga tua bersukan seperti foot reflexology, tapak konkrit rata yang sesuai untuk sukan chi kong dan tai chi serta lampu padang dan sebagainya. Akhirnya mengenai Butiran 050700- Kenaikan Kadar Bantuan Kebajikan, kerja pendaftaran untuk mangsa banjir kilat yang berlaku pada bulan Oktober di Kampung Cempaka telah pun siap dibuat. Permohonan untuk bantuan kewangan telah diserahkan kepada Jabatan Kebajikan Daerah Petaling untuk dipertimbangkan. Saya berharap kementerian dapat meluluskan bantuan kewangan ini dengan secepat mungkin, malahan membuat pertimbangan untuk menaikkan kadar bantuan untuk mangsa yang menghadapi kerugian yang besar. Sekian, terima kasih. Beberapa Ahli: [Bangun]. Tuan Pengerusi: Yang Berhormat bagi Bukit Mertajam.